Apstiprināts ar

Valsts izglītības satura centra

2024. gada 7.oktobra rīkojumu Nr. 4.1-07/71

**XIII Latvijas Skolu jaunatnes dziesmu un deju svētki**

**Akordeona mūzikas koncerta „Skan akordeons” repertuāra apguves skates un kopmēģinājumi**

**NOLIKUMS**

**MĒRĶIS**

1. Sekmēt bērnu un jauniešu līdzdalību Dziesmu un deju svētku procesā, aizsākot jaunu tradīciju ar Latvijas jauno akordeonistu apvienotā orķestra piedalīšanos XIII Latvijas Skolu jaunatnes dziesmu un deju svētkos (turpmāk – Svētki).

**UZDEVUMI**

1. Popularizēt akordeona spēli bērnu un jauniešu vidū, veicināt esošo akordeonistu ansambļu un orķestru radošo darbību un sekmēt jaunu dibināšanos.
2. Paplašināt akordeonistu ansambļu vadītāju un orķestru diriģentu darba pieredzes apmaiņu un sadarbību.
3. Rosināt Latvijas komponistus radīt jaunus skaņdarbus akordeonistu ansambļiem un orķestriem.

**ORGANIZATORI**

1. Valsts izglītības satura centrs (turpmāk – VISC) sadarbībā ar pašvaldībām un izglītības iestādēm.

**DALĪBNIEKI**

1. Akordeonu mūzikas koncerta “Skan akordeons” repertuāra apguves 2024. gada rudens semestra kopmēģinājumu un 2025. gada pavasara semestra repertuāra apguves skašu dalībnieki:
   1. Latvijas izglītības iestāžu akordeona spēles audzēkņi un viņu spēlējošie pedagogi;
   2. citi mākslinieciskās pašdarbības kolektīvos un individuāli spēlējošie jaunie akordeonisti.
2. Visu dalībnieku, izņemot pedagogu, vecuma ierobežojums ir 20 gadi (ieskaitot).

**Dalībnieka personas datu aizsardzības nosacījumi** *(Pielikums Nr.1)*

1. Dalībnieki var tikt fotografēti vai filmēti, un fotogrāfijas un audiovizuālais materiāls var tikt publiskots ar mērķi popularizēt bērnu un jauniešu radošās un mākslinieciskās aktivitātes un atspoguļot to norises sabiedrības interesēs un kultūrvēsturisko liecību saglabāšanā.
2. Dalībnieka pedagogs ir informēts par pilngadīga dalībnieka un nepilngadīga dalībnieka vecāka vai aizbildņa rakstisku piekrišanu par to, ka dalībnieks var tikt fiksēts audio, audiovizuālā un fotogrāfiju veidā un viņa personas dati var tikt apstrādāti.

**NORISE**

1. 2024./2025. mācību gada rudens semestrī kopmēģinājumi norisinās reģionos – Rīgā, Kurzemē un Zemgalē.

|  |  |  |  |
| --- | --- | --- | --- |
| Reģions | Diena, datums | Laiks | Norises vieta |
| Zemgale | Pirmdiena,  21. oktobris | 11:00-15:00 | Jelgavas Mūzikas vidusskola |
| Kurzeme | Trešdiena,  23. oktobris | 12:00-16:00 | Emiļa Melngaiļa Liepājas Mūzikas skola |
| Rīga, Pierīga, Vidzeme | Ceturtdiena,  24. oktobris | 11:00-15:00 | Jāzepa Mediņa Rīgas 1. mūzikas skola |

1. 2024./2025. mācību gada pavasara semestrī repertuāra apguves skates norisinās reģionos – Rīgā, Kurzemē, Zemgalē un Latgalē.

|  |  |  |
| --- | --- | --- |
| Reģions | Diena, datums | Norises vieta |
| Latgale | Trešdiena, 5. marts | Staņislava Broka Daugavpils Mūzikas vidusskola |
| Zemgale | Piektdiena, 28. marts | Jelgavas Mūzikas vidusskola |
| Kurzeme | Piektdiena, 4. aprīlis | Emiļa Melngaiļa Liepājas Mūzikas skola |
| Rīga, Pierīga, Vidzeme | Trešdiena, 9. aprīlis | Kultūras centrs “Ulbrokas Pērle” |

1. Kopmēģinājumos un repertuāra apguves skatēs dalībnieki atskaņo skaņdarbus no Svētku akordeonu mūzikas koncerta „Skan akordeons” repertuāra *(Pielikums Nr.2).*
2. Katrs dalībnieks kopmēģinājumos un repertuāra apguves skatēs ir atbildīgs par nošu pulti un savu nošu materiālu.
3. Repertuāra apguves skates dalībnieku sniegumu noklausās un metodiskos ieteikumus snieguma mākslinieciskajai pilnveidei sniedz akordeona spēles eksperti, kurus nosaka Akordeonu mūzikas koncerta “Skan akordeons” mākslinieciskā vadītāja.

**PIETEIKŠANĀS**

1. Izpildītāju pedagogi dalību kopmēģinājumos *(Pielikums Nr.3)* elektroniskā vai ieskenētā formātā piesaka uz epastu: [akordeons.svetki@gmail.com](mailto:akordeons.svetki@gmail.com) līdz 2024. gada 16. oktobrim.
2. Izpildītāju pedagogi dalību repertuāra apguves skatēs *(Pielikums Nr.4)* elektroniskā vai ieskenētā formātā piesaka uz epastu: [akordeons.svetki@gmail.com](mailto:akordeons.svetki@gmail.com) ne vēlāk kā 3 nedēļas pirms sava reģiona repertuāra apguves skates dienas.

**FINANSĒJUMS**

17. Dalībnieku piedalīšanos kopmēģinājumos un skatēs finansē pašvaldība vai iestāde, kuru dalībnieki pārstāv.

**Projekta vadītāja** Agnese Dzenīte

**Mākslinieciskā vadītāja** Anita Rieksta

*Pielikums Nr.1*

**Dalībnieka personas datu aizsardzības nosacījumi**

Pielikumā lietoti termini:

1. Dalībnieks – fiziska persona, kas piedalās pasākumā kultūrizglītības, vides interešu izglītības, tehniskās jaunrades un audzināšanas darba jomā un kuru tieši vai netieši var identificēt pasākumā laikā. Fiziska persona (vai nepilngadīgas personas likumiskais pārstāvis) ir devusi rakstisku piekrišanu par to, ka personas attēls un balss ieraksts var tikt fiksēts audio, audiovizuālā un fotogrāfiju veidā un dati var tik publiskoti Nolikumā noteiktā personas datu apstrādes mērķa ietvaros.
2. Pārzinis – Valsts izglītības satura centrs, kas nosaka personas datu apstrādes mērķus un apstrādes līdzekļus, kā arī atbild par personas datu apstrādi atbilstoši normatīvo aktu prasībām.
3. Regula – Eiropas Parlamenta un Padomes Regula (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) (pieejama šeit <http://data.europa.eu/eli/reg/2016/679/2016-05-04>).
4. Personas dati – jebkura informācija, kas attiecas uz identificētu vai identificējamu fizisku personu.
5. Pasākums – bērnu un jauniešu radošās un mākslinieciskās aktivitātes (skate, festivāls, salidojums, konkurss, sarīkojums, izrāžu parāde, izstāde, sacensības u.c.).
6. Apstrāde – jebkura ar personas datiem vai personas datu kopumiem veikta darbība vai darbību kopums, ko veic ar vai bez automatizētiem līdzekļiem, piemēram, vākšana, reģistrācija, organizēšana, strukturēšana, glabāšana, pielāgošana vai pārveidošana, atgūšana, aplūkošana, izmantošana, izpaušana, nosūtot, izplatot vai citādi darot tos pieejamus, saskaņošanai vai kombinēšanai, ierobežošana, dzēšana vai iznīcināšana.
7. Apstrādātājs – fiziska vai juridiska persona, publiska iestāde, aģentūra vai cita struktūra, kura pārziņa vārdā un uzdevumā apstrādā personas datus.

AUDIO, AUDIOVIZUĀLĀS UN FOTO FIKSĀCIJA

1. Šīs sadaļas mērķis ir sniegt informāciju dalībniekam Regulas 13.pantā noteikto informāciju par pasākuma fiksāciju audio, audiovizuālā un fotogrāfiju veidā.
2. Dalībnieks ir informēts, ka pasākuma norise var tikt fiksēta audio, audiovizuālā un fotogrāfiju veidā (turpmāk – Fiksācija), pamatojoties uz VISC nolikumu ar nolūku popularizēt bērnu radošās aktivitātes un atspoguļot to norisi sabiedrības interesēs.
3. Pasākuma norises audio, audiovizuālās fiksēšanas un fotografēšanas rezultātā iegūtais materiāls tiks saglabāts un publiskots iepriekš norādītajam nolūkam.
4. VISC ir tiesīgs izmantot Fiksāciju jebkādā veidā kopumā vai pa daļām, atļaut vai aizliegt tās izmantošanu ar vai bez atlīdzības, saņemt atlīdzību par izmantošanu. Šī dotā piekrišana ir spēkā visās pasaules valstīs bez laika ierobežojuma. Dalībnieks ir informēts, ka VISC izmantos šīs tiesības brīvi pēc saviem ieskatiem, tajā skaitā ir tiesīgs nodot tās tālāk trešajām personām. Dalībniekam ir tiesības pieprasīt no VISC informāciju par trešajām personām.
5. Dalībnieks var iebilst pret šajā sadaļā noteiktajām darbībām un pieprasīt pārtraukt tās tikai gadījumā, ja konkrētajā Fiksācijā dalībnieks ir tieši identificējams un VISC ir tehniski iespējams dzēst konkrēto dalībnieku un/vai neizmantot konkrēto Fiksāciju.
6. Pasākumā esošie plašsaziņas līdzekļi darbojas saskaņā ar to profesionālo darbību regulējošajiem likumiem un atbild par personas datu apstrādi atbilstoši normatīvo aktu prasībām.

PASĀKUMA PERSONAS DATU APSTRĀDE, TO DROŠĪBA UN AIZSARDZĪBA

1. Šīs sadaļas mērķis ir sniegt pilnīgu informāciju dalībniekam par tās personas datu apstrādes mērķiem, tiesisko pamatu un sniegt informāciju dalībniekam par personas datu apstrādes pārzini.
2. Dalībnieka personas dati tiek iegūti un apstrādāti, pamatojoties uz Ministru kabineta 2009.gada 30.jūnija noteikumiem Nr.682 „Valsts izglītības satura centra nolikums”. Saskaņā ar Regulas 6.panta pirmās daļas c) apakšpunktu personas datu apstrāde tiek veikta, lai nodrošinātu noteiktās prasības.
3. Dalībnieka datu apstrādes mērķi:
   1. pasākuma popularizēšana, pasākuma atspoguļošana, sabiedrības informēšana par pasākuma norisi,
   2. dalībnieka personu datu glabāšana arhivēšanas nolūkiem sabiedrības interesēs un statistikas nolūkiem.
4. Dalībnieka dati tiek vākti un apstrādāti tikai tādā apjomā un termiņā, cik tas nepieciešams šajā pielikumā noteikto mērķu un Latvijas Republikas normatīvo aktu prasību izpildei. Dalībnieku dati, kas izriet no audio, audiovizuālajām un vizuālajām fiksācijām, ir pastāvīgi glabājami.
5. Dalībnieka tiesības:
   1. pieprasīt VISC piekļuvi dalībnieka personas datiem;
   2. pieprasīt VISC dalībnieka personas datu labošanu vai dzēšanu, vai apstrādes ierobežošanu attiecībā uz dalībnieku, vai tiesības iebilst pret apstrādi;
   3. iesniegt sūdzību uzraudzības iestādei – Datu valsts inspekcijai.
6. Dalībnieka personas datu apstrādes ietvaros VISC nodrošina:
   1. informācijas sniegšanu dalībniekam saskaņā ar Regulas 13.pantu;
   2. tehnisko un organizatorisko pasākumu veikšanu dalībnieka personas datu drošības un aizsardzības nodrošināšanai;
   3. iespēju dalībniekam labot, dzēst tā sniegtos personas datus, ierobežot un iebilst pret dalībnieka personas datu apstrādi tiktāl, cik tas nav pretrunā ar VISC pienākumiem un tiesībām, kas izriet no normatīvajiem aktiem un šo pielikumu.
7. VISC apņemas bez nepamatotas kavēšanās paziņot dalībniekam par personas datu aizsardzības pārkāpumu gadījumā, ja dalībnieka personas datu aizsardzības pārkāpums varētu radīt augstu risku dalībnieka tiesībām un brīvībām.
8. Dalībnieks var īstenot savas tiesības, tostarp tiesības uzdot VISC jautājumus, rakstiski sazinoties ar VISC: visc@visc.gov.lv vai rakstot uz Valsts izglītības satura centru, Vaļņu ielā 2, Rīgā, LV – 1050.
9. Ņemot vērā tehnikas līmeni, īstenošanas izmaksas un apstrādes raksturu, apmēru, kontekstu un nolūkus, kā arī dažādas iespējamības un smaguma pakāpes riskus attiecībā uz dalībnieka tiesībām un brīvībā, VISC īsteno atbilstīgus tehniskus un organizatoriskus pasākumus, lai nodrošinātu tādu drošības līmeni, kas atbilst riskam.
10. Informācija par personas datu apstrādes pārzini:

Valsts izglītības satura centrs, reģistrācijas Nr. 90009115938,

Juridiskā adrese: Vaļņu iela 2, Rīga, LV-1050

E-pasta adrese: visc@visc.gov.lv

Datu aizsardzības speciālista kontaktinformācija: e-pasta adrese:

datuspecialists@visc.gov.lv.

1. Pasākuma organizēšanas un rīkošanas gaitā VISC var piesaistīt citus personas datu apstrādātājus, atbilstoši papildinot ar šo informāciju šo pielikumu.

*Pielikums Nr.2*

**Apgūstamais akordeona spēles repertuārs**

1. **Koporķestrī atskaņojamie skaņdarbi:**

Astors Pjacolla “La Misma Pena”

Raimonds Pauls “Dziesmu popūrijs”, Jurija Rižova aranžija

Jāzeps Lipšāns “Noktirne”

Jurijs Peškovs “Nostaļģija”

Valdis Zilveris “Tvaika mazbānītis”

Raimonds Pauls “Cielaviņa”

1. **Reģionu orķestru skaņdarbi:**

Rīga, Pierīga, Vidzeme

Alvils Altmanis - Svīta “Latviešu tautas dziesmu apdares”

1. “Cekulaina zīle dzied”
2. “Kar, māmiņa, šūpulīti”
3. “Cīruli, cīruli”

Latgale

Kārlis Auzāns “Kopā mēs varam”, Tatjanas Saratovas aranžija

Māris Lasmanis “Vētra jūrā un Jūras mātes pils”

Jānis Ivanovs “Tango” no k/f „Zvejnieka dēls”

Zemgale

Vangelis “Paradīzes iekarošana”

1. **Viesmākslinieki:**

Akordeonistu ansamblis „Akcents”, JMRMV audzēkņi

Marina Vidmonte “SKūteRIs šEit uN jau tur!”

Daugavpils akordeonu orķestris

*Pielikums Nr.3*

PIETEIKUMA ANKETA

2024./2025. mācību gada rudens semestra kopmēģinājumiem,

gatavojoties XIII Latvijas Skolu jaunatnes dziesmu un deju svētkiem

iesūtīt **līdz 16.oktobrim** uz epasta adresi: [akordeons.svetki@gmail.com](mailto:akordeons.svetki@gmail.com)

Reģions \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Rīga, Pierīga, Vidzeme, Kurzeme, Zemgale)

Valstspilsēta/novads \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_­­­­\_\_\_

Izglītības iestāde (pilns nosaukums) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Informācija par dalībniekiem:

|  |  |  |  |  |
| --- | --- | --- | --- | --- |
| Akordeona klases audzēkņa vārds, uzvārds | Akordeona spēles klase | Vai audzēknis Svētkos primāri piedalīsies citas nozares pasākumā?\*  (jā / nē – ja jā, norādīt, kurā piedalīsies) | Pedagoga vārds, uzvārds  (ja izglītības iestādē ir tikai viens pedagogs, tad aizpildīt tikai vienā ailē) | Vai pedagogs piedalīsies koncertā 2025. gada jūlijā?  (jā / nē) |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

*Nepieciešamības gadījumā tabulu pagarināt*

\*Informācija nepieciešama, lai rēķinātos ar precīzu dalībnieku skaitu koncertā “Skan akordeons”. Pasākumu pārklāšanās rezultātā audzēknis nolemj, vai primāri piedalīsies akordeona spēles koncertā vai citas nozares pasākumā.

Aizpildot informāciju par dalībniekiem, pedagogs apliecina, ka ir iepazinies ar skaņdarbiem un ka anketā minētie dalībnieki spēs izpildīt svētku repertuāru.

Anketu aizpildīja:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Pielikums Nr.4*

PIETEIKUMA ANKETA

2024./2025. mācību gada pavasara semestra repertuāra apguves skatēm,

gatavojoties XIII Latvijas Skolu jaunatnes dziesmu un deju svētkiem

nosūtīt uz epastu: [akordeons.svetki@gmail.com](mailto:akordeons.svetki@gmail.com) **ne vēlāk kā 3 nedēļas** **pirms** sava reģiona repertuāra apguves skates dienas

Reģions \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Rīga, Pierīga, Vidzeme, Kurzeme, Zemgale)

Valstspilsēta/novads \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_­­­­\_\_\_

Izglītības iestāde (pilns nosaukums) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Informācija par dalībniekiem:

|  |  |  |  |  |
| --- | --- | --- | --- | --- |
| Akordeona klases audzēkņa vārds, uzvārds | Akordeona spēles klase | Vai audzēknis Svētkos primāri piedalīsies citas nozares pasākumā?\*  (jā / nē – ja jā, norādīt, kurā piedalīsies) | Pedagoga vārds, uzvārds  (ja izglītības iestādē ir tikai viens pedagogs, tad aizpildīt tikai vienā ailē) | Vai pedagogs piedalīsies koncertā 2025. gada jūlijā?  (jā / nē) |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

*Nepieciešamības gadījumā tabulu pagarināt*

\*Informācija nepieciešama, lai rēķinātos ar precīzu dalībnieku skaitu koncertā “Skan akordeons”. Pasākumu pārklāšanās rezultātā audzēknis nolemj, vai primāri piedalīsies akordeona spēles koncertā vai citas nozares pasākumā.

Aizpildot informāciju par dalībniekiem, pedagogs apliecina, ka ir iepazinies ar skaņdarbiem un ka anketā minētie dalībnieki spēs izpildīt svētku repertuāru.

Anketu aizpildīja:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_